মোঃ আতিউর রহমান

মোঃ আতিউর রহমান ( – ১৩ নভেম্বর ২০১৩) বাংলাদেশের দিনাজপুরের একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।

জীবনী
মোঃ আতিউর রহমান ১৯৬২ সালে রাজশাহী বিশ্ববিদ্যালয় থেকে স্নাতকোত্তর ডিগ্রি লাভ করেছিলেন। তিনি দিনাজপুর সরকারি মহিলা কলেজ, সৈয়দপুর ক্যান্টনমেন্ট পাবলিক কলেজ, জালালাবাদ ক্যান্টনমেন্ট পাবলিক কলেজ, বগুড়া ক্যান্টনমেন্ট পাবলিক কলেজের অধ্যক্ষ ছিলেন। ১৯৭৮ সালে চাকরি থেকে ইস্তফা দেন ও রাজনীতিতে যোগদান করেন।

মোঃ আতিউর রহমান দ্বিতীয় জাতীয় সংসদ নির্বাচনে দিনাজপুর-১১ আসন থেকে সাংসদ হিসেবে নির্বাচিত হয়েছিলেন। ১৯৯৬ সালে তিনি দিনাজপুর-৬ আসন থেকে ষষ্ঠ জাতীয় সংসদ নির্বাচনে সাংসদ হিসেবে নির্বাচিত হয়েছিলেন।

মোঃ আতিউর রহমান ২০১৩ সালের ১৩ নভেম্বর ৭৪ বছর বয়সে মৃত্যুবরণ করেন।

তথ্যসূত্র

বিষয়শ্রেণী:১৯৩০-এর দশকে জন্ম
বিষয়শ্রেণী:২০১৩-এ মৃত্যু
বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:বাংলাদেশী শিক্ষায়তনিক
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দিনাজপুর জেলার ব্যক্তি